BBIK เล็งขาย “ไอพีโอ” 25 ล้านหุ้น ปักหมุดเทรด mai ก.ย.นี้
“บลูบิค กรุ๊ป” หรือ BBIK คาดเสนอขายหุ้น IPO จำนวน 25 ล้านหุ้น พร้อมเข้าเทรดในตลาด mai ช่วงเดือน ก.ย.นี้
“บลูบิค กรุ๊ป” หรือ BBIK คาดเสนอขายหุ้น IPO จำนวน 25 ล้านหุ้น พร้อมเข้าเทรดในตลาด mai ช่วงเดือน ก.ย.นี้
31 ส.ค. 2564

บริษัท บลูบิค กรุ๊ป จำกัด (มหาชน) หรือ BBIK คาดว่าจะขายหุ้นสามัญเพิ่มทุนต่อประชาชนเป็นครั้งแรก (IPO) จำนวน 25 ล้านหุ้น คิดเป็นร้อยละ 25.00 ของจำนวนหุ้นสามัญที่ออกและเรียกชำระแล้วทั้งหมดภายหลังการเสนอขายหุ้นเพิ่มทุนครั้งนี้ พร้อมทั้งเข้าจดทะเบียนในตลาดหลักทรัพย์ เอ็ม เอ ไอ (mai) ในเดือน ก.ย.นี้
สำหรับ BBIK ประกอบธุรกิจให้คำปรึกษาด้านนวัตกรรมและเทคโนโลยีครบวงจร ปัจจุบันมี 5 บริการหลัก ได้แก่ 1. บริการให้คำปรึกษาด้านกลยุทธ์และการจัดการ (Management Consulting) 2. บริการที่ปรึกษาการบริหารจัดการโครงการเชิงยุทธศาสตร์ (Strategic PMO) 3. บริการพัฒนาระบบดิจิทัลและให้คำปรึกษาด้านเทคโนโลยี (Digital Excellence and Delivery) 4. บริการที่ปรึกษาด้านการจัดการข้อมูลขนาดใหญ่และการวิเคราะห์ข้อมูลขั้นสูงด้วยปัญญาประดิษฐ์ (Big Data &amp; Advanced Analytics) และ 5.บริการด้านทรัพยากรบุคคลชั่วคราวที่มีความเชี่ยวชาญด้านไอที (IT Staff Augmentation)